CELEX: 32013R0481
Language: fi
Date: 2013-05-24 00:00:00
Title: Komission asetus (EU) N:o 481/2013, annettu 24 päivänä toukokuuta 2013 , täytäntöönpanoasetuksen (EU) N:o 788/2012 muuttamisesta siltä osin kuin kyse on niiden näytteiden määrästä, jotka Kroatian on otettava ja analysoitava tuotteiden ja torjunta-aineiden yhdistelmistä  ETA:n kannalta merkityksellinen teksti

25.5.2013   
            
            
               FI
            
            
               Euroopan unionin virallinen lehti
            
            
               L 139/5
            
         KOMISSION ASETUS (EU) N:o 481/2013,
   annettu 24 päivänä toukokuuta 2013,
   täytäntöönpanoasetuksen (EU) N:o 788/2012 muuttamisesta siltä osin kuin kyse on niiden näytteiden määrästä, jotka Kroatian on otettava ja analysoitava tuotteiden ja torjunta-aineiden yhdistelmistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Kroatian liittymissopimuksen ja erityisesti sen 3 artiklan 4 kohdan,
   ottaa huomioon Kroatian liittymisasiakirjan ja erityisesti sen 50 artiklan,
   sekä katsoo seuraavaa:
   
               (1)
            
            
               Kroatian odotetaan liittyvän Euroopan unioniin 1 päivänä heinäkuuta 2013.
            
         
               (2)
            
            
               Unionin yhteensovitetusta monivuotisesta valvontaohjelmasta vuosiksi 2013, 2014 ja 2015 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 31 päivänä elokuuta 2012 annetun komission täytäntöönpanoasetuksen (EU) N:o 788/2012 (1) liitteessä II vahvistetaan niiden näytteiden lukumäärä, jotka jäsenvaltioiden on otettava ja analysoitava kyseisen asetuksen 1 artiklan mukaisesti.
            
         
               (3)
            
            
               Koska tiedot vain puolen vuoden ajalta eivät olisi täysin vertailukelpoisia koko vuoden 2013 ajan kerättyjen muiden jäsenvaltioiden tietojen kanssa, Kroatian olisi osallistuttava unionin yhteensovitettuihin ohjelmiin tammikuusta 2014 lähtien.
            
         
               (4)
            
            
               Sen vuoksi täytäntöönpanoasetusta (EU) N:o 788/2012 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Lisätään täytäntöönpanoasetuksen (EU) N:o 788/2012 liitteessä II olevaan 5 kohtaan Unkaria koskevan rivin jälkeen seuraava rivi:
   
      
                  ”HR
               
               
                  12 (*)
                  15 (**)”
               
            
   2 artikla
   Tämä asetus tulee voimaan Kroatian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
   Sitä sovelletaan 1 päivästä tammikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 235, 1.9.2012, s. 8.